open-index/open-wikipedia-markdown huggingface dataset:
Athleticen gabarra

**Athleticen gabarra** Bilboko Athleticek garaipenak ospatzeko 1983tik aurrera erabilitako gabarra da. Gaur egun Bilboko itsasadarra Itsas Museoan gordeta dago.

## Historia 
### Fabrikazioa 
Gabarra Astilleros Celaya Erandioko enpresak egin zuen 1960an, Bilboko itsasadarrean askotan erabiltzen zen itsasontzi mota bat. Industrializazioak karga handiko barku mota hauek behar zituen produkzioa alde batetik bestera eramateko. Eta, teknikoki, ez da gabarra bat, baizik eta pontoi bat, propultsiorik ez duen barku zapal bat, portuko garraioan erabiltzen den motakoa.

18,5 metroko luzera du eta 8,5 metroko erruna. Bere zingoa 1,14 metrokoa da.

### 1980ko hamarkada 
Espainiako futbol ligako lehen mailako 1982/1983ko denboraldian, azken partiduan irabazi zuen liga Athletic-ek, ordura arte 2. zihoala eta Urduñatik trena hartu zuten Bilboraino, geltoki bakoitzean zaletuen txaloen jasota. Manu Sota armadoreak, Bilbon, suziz argitutako gabarra batean sartu zituen eta Areatzatik Olabeagaraino eraman zituen:

Abesti horretaz Cecilio Gerrikabeitia Athleticeko zuzendaritza-taldekoa eta Bilboko Koral Elkartearen presidentea gogoratu zen eta Fernando Otxoa gerentearekin lortu zuten «Gabarra número 1» izeneko horri «Athletic» izena jartzea. Taldea Areetan ontziratu zen, Club Marítimo del Abran eta itsasontzi askorekin batera Bilborako bideari ekin zioten. Bitxikeri gisa, Agustin Gisasola jokalaria uretara erori zen eta erreskatatu behar izan zuten

2013an, Bilboko Portuko Agintaritzak gabarra konpondu eta Bilboko itsasadarra Itsas Museoan gorde zuen. 2021ean flotatzen ote zuen ikusteko froga egin zuten, berriro atera behar izanez gero prest egon zedin, nahiz eta COVID-19 pandemiaren ondorioz ezingo zen urte horretan atera.

### 2024ko ospakizuna 
1980ko hamarkadaz geroztik 2024an atera zen berriro Espainiako gizonezko futboleko Errege Kopa irabazi ondorengo ospakizun masiboan.

## Erreferentziak 
## Kanpo estekak
Noël Coward

Sir **Noël Peirce Coward** (Londres, 1899ko abenduaren 16a - Port Maria, Jamaika, 1973ko martxoaren 26a) ingeles antzerkigile, musikagile, zinema eta antzeki zuzendari, aktore eta abeslaria izan zen.

Umetan dantza akademia batean sartu eta eszenatokietan antzezten hasi zen. Goi mailako gizartearekin harremanetan jarri eta bere antzezlanetan erretratatu zuen. Bere lanen gaiak lotsagabekeria, fartsaren gustua eta izpiritu ingelesa izan ziren.

## Antzezlanak 
* *The Last Chapter (Ida Collaborates)* (1917)
* *Woman and Whisky* (1918)
* *The Rat Trap* (1918)
* ''I'll Leave It to You* (1920)
* *The Young Idea* (1922)
* *Sirocco* (1921)
* *The Better Half* (1922)
* *The Queen Was in the Parlour* (1922)
* *Weatherwise* (1923)
* *Fallen Angels* (1925)
* *The Vortex* (1924)
* *Week-End* (*Hay Fever*) (1925)
* *Easy Virtue* (1925)
* *Semi-Monde* (1926)
* *This Was a Man* (1926)
* *The Marquise* (1927)
* *Home Chat* (1927)
* *Private Lives* (1930)
* *Post-Mortem* (1932)
* *Cavalcade* (1931)
* *Design for Living* (1933)
* *Point Valaine* (1934)
* *Tonight at 8:30* (1935/36),
** *We Were Dancing*, *The Astonished Heart*, *Red Peppers*, *Hands Across the Sea*, *Fumed Oak*, *Shadow Play*, *Ways and Means*, *Still Life*, *Family Album*, *Star Chamber*
* *Present Laughter* (1939)
* *This Happy Breed* (1939)
* *Blithe Spirit* (1941)
* *Peace in Our Time* (1947)
* *Long Island Sound* (1947)
* *South Sea Bubble* (1951)
* *Relative Values* (1951)
* *Quadrille* (1952)
* *After the Ball*, (1954)
* *Nude with Violin* (1956)
* *Volcano* (1957)
* *Look After Lulu* (1959)
* *Waiting in the Wings* (1960)
* *Suite in Three Keys* (1966)
* *Star Quality* (1967)

## Filmografia 
* *Hearts of the World* (1918, sin crédito)
* *Across the Continent* (1922)
* *The Scoundrel* (1935)
* *In Which We Serve* (1942, zuzendari eta gidoigilea)
* *This Happy Breed* (1944, ekoizlea)
* *Blithe Spirit* (1945, gidoigilea)
* *Brief Encounter* (1945, gidoigilea)
* *The Astonished Heart* (1949)
* *Around the World in Eighty Days* (1956)
* *Our Man in Havana* (1959)
* *Surprise Package* (1960)
* *Paris, When It Sizzles* (1964)
* *Present Laughter* (1964, telebista)
* *The Vortex* (1964, telebista)
* *Bunny Lake Is Missing* (1965)
* *Androcles and the Lion* (1967, telebista)
* *Boom!* (1968)
* *The Italian Job'' (1969)

## Kanpo estekak
Bibiane Schulze

**Bibiane Schulze Solano** (Bad Soden am Taunus, Alemania, 1998ko azaroaren 12a - ) euskal-alemaniar futbolari bat da. FFC Frankfurt taldean jokatu zuen 2010etik 2019ra eta Athleticen emakumezkoen taldean 2019tik aurrera.

## Biografia 
Bibiane Schulze Solano, **Bibi** ezizenarekin ere ezaguna, 2005ean hasi zen jokatzen FV 08 Neunhain taldean bere anaia txikia den Adrianekin betara. 2010ean behatzaileek aurkitu zuten eta FFC Frankfurt talderako fitxatu zuten. Bertan gazte taldeetatik pasa ostean, 2014/2015 urtean Alemania Hegoaldeko Txapelketa irabazi zuen. 2016/2017an MSV Duisburge aurkako partidan jokatu zuen lehena profesional gisa. 2018/2019 denboraldian Athleticek fitxatu zuen.

## Erreferentziak 
## Kanpo estekak 
* Bibiane Schulzeren fitxa, Athleticen webgunean
Paula Arana

**Paula Arana Montes** (Gasteiz, Araba,  - ) futbolaria da. Gasteizko Aurreran hainbat urtetan jokatu eta gero, gaur egun Athleticen ari da, aurrelari gisa. Lehen taldean 2020an hasi zen jokatzen.

## Erreferentziak 
## Kanpo estekak
Maziah Mahusin

**Maziah Mahusin** (Bandar Seri Begawan, Brunei, 1993ko martxoaren 18a) bruneitar hesi-lasterkaria da. 2012ko Londresko Olinpiar Jokoetan lehiatu zen eta Olinpiar Jokoetan Brunei ordezkatu zuen lehen emakumea izan zen. Gainera, Bruneiko ordezkaritza olinpikoaren banderaduna izan zen.

## Erreferentziak 
## Kanpo estekak
Bety Reis

**Nívea Elisabeth C. dos Reis** (Ekialdeko Timor, 1983), ezagunagoa **Bety Reis** izenez, timortar aktorea, ekoizlea eta zinemagilea da. 2010az geroztik *Díli Film Works* zinema ekoiztetxea zuzentzen du.

2013an *A Guerra de Beatriz* filma zuzendu Luigi Acquisto italiar zinemagilearekin batera, Ekialdeko Timorren tetumez egin zen lehen film luzea.

## Filmografia 
### Zuzendutako filmak 
### Ekoitzitako filmak 
## Erreferentziak 
## Kanpo estekak
La Vie Claire (elastikoa)

thumb|Mondrianen diseinua agerikoa da elastikoan.
**La Vie Claire txirrindularitzako maillot** edo **elastikoa,** izen bereko talde profesionalaren maillot bereizgarria izan zen, 1980ko hamarkadan Bernard Hinault eta beste zenbait txirrindulari ezagunek erabilitakoa. Batzuen iritziz, sekula egin den txirrindularitzako maillot adierazgarri eta ezaguterrazena da, Piet Mondrian margolariaren kolore oinarrizkoen diseinuan oinarritua ikusgarria suertatzen baita.

1984an sortu zen La Vie Claire txirrindularitza talde profesionala. Bere jabeak, Bernard Tapiek, izaera berezia eman nahi izan zion eta maillot berezi bat diseinatzeko enkargua eman zion diseinu enpresa bati.

## Erreferentziak 
## Kanpo estekak
Conxa Pérez Collado

**Conxa Pérez Collado** ( Bartzelona, 1915eko urriaren 17a – ibidem, 2014ko apirilaren 17a ) sindikalista anarkista, miliziano eta borrokalari antifaxista izan zen, CNT-Confederación Nacional del Trabajo sindikatuarekin (Lan Konfederazio Nazionala) eta gero CGT-Confederació General del Treball-ekin (Lanaren Konfederakunde Nagusia) kolaboratu zuena. 17 urterekin jada ekintzaile anarkista zen, eta 1936ko uztailean, Espainiako Gerra hasi zenean, Errepublikaren aurka matxinatutako indarrei aurre egiteko prestatutako talde armatuetako baten kide izan zen. Bartzelonan eta Aragoin borrokatu ondoren, gerra amaitzean, Frantziako errefuxiatuen kanpaleku batean egon zen, eta bertan jaio zen bere seme bakarra.

Pérez Collado1942an Bartzelonara itzuli zen. Diktadurapean ere ez zion utzi CNTn militatzeari, eta bere denda ohiko elkartze tokia izan zen hainbat anarkistarentzat. Franco hil ondoren, ekintza anarkistetan eta tokian tokiko antolaketa ekitaldietan modu irekiagoan parte hartzen jarraitu zuen. 2014ko apirilaren 17an hil zen Bartzelonan, Espainiako Gerran borrokatu ziren milizianoetatik hil zen azkenetako bat izanik.

## Gaztaroa 
Pérez Collado 1915eko urriaren 17an jaio zen Les Cortesen, Bartzelonan.   Bere aitak, Juan Pérez Güellek, sei seme-alaba izan zituen bi emakumerekin; Conxa haietatik hirugarrena izan zen. Ama tuberkulosiak jota hil zen 2 urte zituela. eta Federazio Anarkista Iberiarrean (FAI) sartu zen 1932an. Hurrengo urtean, bera eta bere bikotekidea atxilotu zituzten, lantegi baten aurrean protesta batean parte hartzen ari zirela arma bat ezkutaturik eramateagatik.  Bitartean, Conxak CNTko kide izaten jarraitu zuen.  Diktadura ostean, CGTn oso aktiboa izan zen,  eta bere auzoko bertako elkarteetan ere buru-belarri jardun zuen.

1982tik 1984ra, Nick Rider-ek 1930eko hamarkadako anarkismoari buruz egindako zenbait elkarrizketatan parte hartu zuen. 1997an sortutako Grup Les Dones del 36 elkartean sartu zen 1999an. Bertan, beste emakume borrokalari antifaxistekin batera, memoria historikoa berreskuratzen lagundu zuen Kataluniako hainbat ikastetxetan berbaldiak emanez. 

Pérez Collado 2014ko apirilaren 17an hil zen Bartzelonan 98 urte zituela.  Bere heriotzak aro baten mugarria izan zen, Espainiako Gerra Zibilean borrokatu zuten milizianoetatik bizirik gelditzen ziren azkenetako bat baitzen. 

## Ondarea 
Ateneu l'Entrebanc gizarte-zentro okupa autogestionatuan liburutegi sozial bat sortzeko proiektua aurrera eraman zuen taldeak, Pérez Collado hil ondoren, *Biblioteca Social Conxa Pérez* izena eman zion liburutegiari haren omenez. 

## Erreferentziak 
## Kanpo estekak 
* *Conxa Pérez una de les últimes milicianes*. (2014ko apirilaren 17a) El Punt Avui.

* Botella, Enric. (2014ko apirilaren 17a) *Conxa Pérez, una de les fundadores de Dones del 36*. betevé webgunea. 2021ko martxoaren 26an kontsultatua.
* Aracel·li Bassa. (2007ko urria) *Reportatge: Les Dones del 36, la història del silenci convertit en paraula*. Activitat parlamentària. 13. zk. 92-94. or. 2021ko martxoaren 26an kontsultatua.
* Mujeres del 36 (1999). Llum Quiñoneroren "Nosotras que perdimos la paz" (Ediciones Foca) liburuan oinarrituriko dokumentala.
Peru Garaiko Sucreko kanpaina

**Peru Garaiko Sucreko Kanpaina** edo **Peru Garaiko Kanpaina** esaten zaio Peruko Armada Batua Askatzaileak Peru Garaiko edo Charcaseko espainiar errealistak kanporatzeko egindako operazio militar multzo bati. Ayacuchoren kapitulazioaren ondoren hasi ziren, eta Tumuslako guduaren ondorengo azken talde errealisten errenditzearekin amaitu ziren.
Super Prestige Pernod

**Super Prestige Pernod** edo **challenge Pernod** txirrindularitza sailkapena izan zen, denboraldi amaieran lasterketa handienetan txirrindulari erregularrenak saritzen zituena (txirrindularitza denboraldi osoan ematen ziren puntuak). Challenge Desgrange-Colomboaren oinordekoa izan zen.

Oro har, txallengea hiru kategoriatan banaturik zegoen :
* **Super Prestige Pernod**, denboraldiko txirrindularirik onena saritzen zuena (praktikan, munduko txapelketa puntuagarria zen).
* **Prestige Pernod**, Frantziako txirrindularirik onenaren saria.
* **Pernod Promozioa**, 25 urtetik beherako txirrindulari frantziar onenaren saria.

## Historia 
* 1958an, Jacques Couvratek, Inter-régie enpresako publizistak, garaikur bat sortu zuen, urteko txirrindulari frantziar onena saritzeko: “Prestige Pernod”. Orduko “Challenge Sedis”ekin (Challenge Yellow ere deitua) lehian aritzeko. (Sedis txallengea, 1931tik 1982ra denboraldiko txirrindulari frantziar onena saritzeko sortu zen).
* Hurrengo urtean, bi kategoria gehitu ziren: **Super Prestige Pernod** eta **Promotion Pernod**. Super Prestigea, orduan, Munduko Txapelketa ofiziosoa bihurtu zen, errepideko txirrindularitza profesionalean.
* 1983an, beste kategoria bat sortu zen: **Promotion Internationale**.
* 1984an, “Promotion” eta “Promotion Internationale” kategoriak desagertu eta **Super Promotion** (nazioartekoa) sortu zen.
* 1985ean, Emakumezkoen Super Prestige Pernod sortu zen.
* 1987an Frantziako lege baten ondorioz, alkoholaren iragarkiak debekatzen zuena, Pernod konpainiak txallengea babesteari utzi behar izan zion.
* 1989an, UCIk Munduko Kopa sailkapena (urteko puntuka) antolatu zuen, lehen saritua Sean Kelly irlandarra lehenbiziko garailea izan zelarik.

## Lasterketak 
Super Prestige Pernodaren historian zehar, honako lasterketa hauek puntuagarriak izan ziren:

## Palmaresa 
### Super Prestige Pernod 
### Prestige eta Promotion Pernod 
### Emakumezkoen Super Prestige Pernod 
## Kanpo estekak
Anthony Blunt

**Anthony Frederic Blunt** (Bournemouth, Hampshire, 1907ko irailaren 26a - Londres, 1983ko martxoaren 26a) britainiar artearen historialaria eta espioia izan zen, Cambridge bostetako bat.

Matematika eta hizkuntza modernoak ikasi zituen Cambridgeko Unibertsitatean. Cambridgeko apostoluen kide izan zen. Han aurkitu zituen bera bezalako intelektual homosexual eta marxista asko.

Guy Burgessek espioi sobietar gisa errekrutatu zuen 1930eko hamarkadan. Bigarren Mundu Gerran britainiar armadan egon zen eta Dunkerqueko ateratzean parte hartu zuen. 1940an MI5en sartu eta sobietarrei informazioa pasatzen hasi zen. 1951ra arte jarraitu zuen espiatzen, Burgess eta Donald Macleanen defekzioa gertatu zen arte.

1945ean errege familiaren margolan bildumaren arduradun izendatu zuten. 1963an MI5ek Blunten inplikazioa ezagutu zuen espioitza jardueretan. Informazioa isilpean gorde zen 1979 arte, Margaret Thatcherrek argitara eman zuenean.
Xas

**Xas** (), ofizialki **Toraren Zaindarien Higikunde Sefardia** (, ), Israelgo alderdi politiko erlijiozale ultraortodoxoa da, batez ere, judu sefardi eta mizrahi ultraortodoxoen ardurak ordezkatzen dituena. 1984an Ovadia Josef errabinoak sortu zuen, israeldar errabinoburu sefardi ohia, 2013an hil zen arte alderdiaren buruzagi espiritual izaten jarraitu zuena. Alderdia erkidego sefardi eta mizrahiaren aurkako aurreiritzi eta bereizkeria amaitzeko lanean dihardu, eta arazo ekonomiko eta gizarte-zuzentza nabarmentzen ditu.

Jatorriz, talde politiko etniko txikia zen, baina, gaur egun, Xas hirugarren eta bosgarren alderdi bozkatuenen artean egoten da. 1984tik koalizio agintedunaren kide izan da ia beti, alderdi aginteduna langiletiarra edo Likud izan.

## Erreferentziak 
## Ikus, gainera 
* Judaismo ultraortodoxo
* Sefardi

## Kanpo estekak
Mariano Osorio

**Mariano Osorio Pardo** (Sevilla, Espainia, 1777 &ndash; La Habana, Kubako Kapitaintza Nagusia, 1819) militar espainiarra, poeta eta Espainiako Koroaren gobernadorea Txileko Gobernazioan izan zen. Txileko Independentziaren oinarrizko figuretako bat da, eta, batez ere, Espainiako Errekonkistaren garaikoa, Rancaguako guduan eta Cancha Rayadako guduan (1818) arrakasta izan zuten Espainiaren indar leialen komandantea izan baitzen. Azken aurreko gobernadore espainiarra izan zen 1814 eta 1816 artean.
Antonio Ricaurte

**Antonio Ricaurte Lozano** (Villa de Leyva, 1786ko uztailaren 10a - San Mateo, 1814ko martxoaren 25a) Granada Berriko Probintzia Batuen Armadako ofiziala izan zen eta, kapitain mailarekin, independentzia gerretan jardun zuen, gaur egun Kolonbia eta Venezuelako errepublikak osatzen dituzten lurraldeetan.
Anjel Kareaga

**Anjel Kareaga Ruiz** (Barakaldo, 1913ko azaroaren 8a - Legutio, 1936ko abenduaren 2a) bizkaitar futbolaria izan zen, aurrelari moduan aritu zena.

## Biografia 
1934ko otsailaren 4an debuta egin zuen Ligako hamalaugarren futbol jardunaldian Athletic Clubek Arenas Cluben kontra aritu zenean. Bi gol eskuratu zituen. 1934-35 denboraldian, ligan taldeko golegile nagusietako bat izan zen. Guztira bederatzi tanto egin zituen, "Bata" eta "Txato" Iraragorrik bakarrik tanto gehiago lortu zituztelarik. Hala ere, Gerra Zibilaren hasieraren ondorioz bere futbol-ibilbidea eten egin zen. Kareagak EAEko boluntario gisa borrokatu zuen Legutioko guduan 1936ko azaroan. Guduan larri zauriturik, egun gutxira hil zen, 23 urte besterik ez zituela.

## Ibilbidea 
### Tituluak 
### Eskualdeko Txapelketak 
### Espainiako txapelketak 
## Erreferentziak
Imanol Viar

**Imanol Viar Bilbao** (Bilbo, 1921eko ekainaren 19a - *ib.*, 2007ko ekainaren 3a) bizkaitar futbolaria izan zen, atzelari moduan aritu zena. Nico Viar bere anaia 1946an sortutako Bizkaiko Errugbi Federazioaren presidenteordea izan zen eta, Pedro Aurtenetxeren agintaldian Athleticekoa.

## Biografia 
1939ko urtarrilaren 15ean Bizkaiko Herrialde Txapelketa debuta egin zuen eta urte hartako abenduaren 3an Liga sortuberrian. Bere lehen denboraldian asko jokatu zuen baina hurrengo hiruretan ez hainbeste.

## Ibilbidea 
## Tituluak 
### Eskualdeko Txapelketak 
### Espainiako txapelketak 
## Erreferentziak
Saltako gudua

**Saltako gudua** 1813ko otsailaren 20an Campo Castañaresen gertatu zen gudu bat izan zen, gaur egun Argentinako Errepublikako iparraldeko Salta hiriaren iparraldean dagoena, Argentinako Independentzia Gerraren testuinguruan. Iparraldeko armadak, Manuel Belgrano jeneralaren eta Eustoquio Díaz Vélezen agindupean, azken hau jeneral nagusi edo bigarren buruzagi bezala, bigarren aldiz garaitu zituen Juan Pío Tristán brigadierraren tropa errealistak, aurreko irailean Tucumángo guduan garaitu zituenak. Errealisten baldintzarik gabeko amore emateak, Rio de la Platako gobernuaren kontrola bermatu zuen antzinako Rio de la Platako erregeordetzaren lurraldeen zati handi baten gainean, eskualdea ziurtatu zuen, eta abertzaleei, behin-behinean, Peru Garaiaren kontrola berreskuratzea ahalbidetu zien.
Zuriñe Arrue

**Zuriñe Arrue** (Donostia, 1986) eliteko eskalatzailea da. Espainiako Txapelketan garaile izan da.

## Ibilbidea 
Heziketa fisiko irakaslea da Gasteizen. 17 urte zituela hasi zen eskalatzen, baina unibertsitate garaian eskalatzeari utzi zion. Ondoren, 23 urterekin, berriro heldu zion kirolari eta 2014. urtean Espainiako Kirol Eskalada Txapelketa irabazi du Arruek Eillen Jubes eta Irati Anda, orduko faborito nagusiei aurre egin eta garaipena lortuz. Espainiako Kopako proba bat ere irabazi zuen aurrez, eta sailkapen orokorreko bigarren postuan bukatu zuen. Munduko Eskalada Txapelketan parte hartzeko txartela lortu zuen.  Espainiako Eskalada Kopa irabazi zuen 2016an. 2017an hirugarrena sailkatu zen.Beti egiten dizu ilusioa gradua igotzeak, baina ez naiz bide batekin eta gradu batekin obsesionatzen naizen horietakoa. Gauzak apurka-apurka ateratzen ari dira, mailagatik inolako presiorik gabe. (Zuriñe Arrue)

## Erreferentziak 
## Kanpo estekak 
* Zuriñe Arrue eta Irati Anda, Apellanizen eskalatzen (Bideoa, EITB, 2014)
José Luis Justel

**José Luis Justel Bollar** (Sestao, 1920ko apirilaren 9a - Gandesa, 1938ko azaroaren 10a) bizkaitar futbolaria izan zen, aurrelari moduan aritu zena.

## Biografia 
Athletic Club berrantolatzeko 1937ko txapelketa amateurrean nabarmendu zen eta klubak fitxatu zuen. Lagunarteko partida batzuk jokatu zituen baina soldadutzara deitu zuten eta futbola utzi egin behar izan zuen. "Aragón nº 17" erregimenduan Aragoiko ofentsiba borrokatu zuen. José Luis, bere batailoiarekin frontera irten zen lehen aldian, ez zen itzuli eta 1938ko azaroaren 10ean ofizialki desagertutzat jo zuten Gandesan (Tarragona).

## Ibilbidea 
## Erreferentziak
Dario Urzayren Athleticeko zamarra

thumb|Urzayk diseinatutako zamarra.

**Dario Urzayren Athleticeko zamarra** Dario Urzay margolari bilbotarrak diseinatutako Athletic Club-en futboleko elastiko eta ekipazio ikoniko bat izan zen, 2004ean egina, Athletic-ek Europako lehiaketetan erabiltzeko sortua, baina polemika handi baten ondoren, behin bakarrik erabili zen zelai batean, lagunarteko partida batean. Kolore zuri-gorri nabarmenak zituen zamarrak, baina ez lerro bertikal klasikoetan, orbain edo likido-isuri irregularren forma jostalari batzuetan baizik.

## Historia 
Dario Urzayren ekimen propioz, bi urteko prozesu baten ondoren, Athletici eskaini zion zamarra diseinua artistak, eta klubak azkenean, Ignacio Ugartetxe presidente zela, onartu egin zuen eskaintza. Zamarrak inprimatu egin ziren, eta haien erabilpenerako aitzakia aurkitu ere bai; 2003-2004 denboraldia amaitzen zelarik, hurrengo urtean UEFA lehiaketan parte hartu behar zuen Athletic-ek, eta Europako lehiaketarako zamarra hau erabiltzea erabaki zen.

Halaxe aurkeztu zen beraz Urzayren zamarra 2004eko ekainean. Aurkezpenean Lezamako harrobiko bi jokalarik jantzi zuten zamarra, Mikel Dañobeitiak eta Gontzal Perezek. Berehala, polemika piztu zuen diseinuak. Zaletu batzuek kontzentrazioa deitu zuten Ibaiganeko egoitzaren aurrean, eta Aupaathletic.com webguneak inkesta egin zuen: itsusi edo oso itsusia zeritzon %62ak, polita edo oso polita %27ak.

Zamarra behin bakarrik erabili zuen taldeak. Uda hartako aurredenboraldian, lagunarteko bat izan zen Herbeheeretan Groningen taldearen kontra, 2004ko abuztuaren 5ean, eta 3-2 galdu zuen Athleticek. Egun hartan Urzayren elastikoarekin jokatu zutenen jokalarien artean izan ziren Ismael Urzaiz eta Joseba Etxeberria. Gainera, udan aldaketa izan zen Athletic-eko presidentzian, eta presidente berriak, Fernando Lamikizek, aldea markatu nahi izan zuen aurreko talde direktiboarekin, eta irail hartan bertan erabaki zuen ez zela elastikoa gehiago erabiliko.

Hurrengo hilabetean, zamarraren esplotaziorako akordioa eten zuen Urzayk klubarekin. Izan ere, salgai jarri zirenetik, bi hilabetean 4.400 ale saldu ziren. Salmenta horietan fakturazioaren %12 zegokion Urzayri (bere esanetan, artelanen deribatuekin ohikoa dena baino askoz gutxiago), baina uko egin zion gehiago saldu eta irabazteari, oso minduta zegoela adieraziz.

## Erreferentziak 
## Kanpo estekak
Real Sociedad 1971-1972

**1971-1972 denboraldian** Real Sociedad taldea Angel Segurolak entrenatu zuen, bigarren eta azken aldiz. Artola, Gorriti, Martínez, Ormaetxea, Boronat, Urreisti eta Arakistain jokalari nabarmenen artean zeuden, eta iritsi berriak ziren, besteak beste, Kortabarria eta Ansola.

Presidentea Jose Luis Orbegozo izan zen.

## Jokalariak 
### Atezazainak 
* Pello Artola
* Jose Ramon Esnaola

### Atzelariak 
* Patxi Gorriti
* José Luis Lema
* José María Martínez
* Alberto Ormaetxea
* Francisco Sein
* Inaxio Kortabarria (iritsi berria)

### Erdilariak 
* Jose Agustin Aranzabal "Gaztelu"
* Joseba Arzak "Pela"
* Marco Antonio Boronat
* Dionisio Urreisti
* Jose Antonio Corcuera
* Enrique Silvestre
* Jose Antonio Soroa
* Juan Sagasta (iritsi berria)
* Jose Francisco Oyarzabal (iritsi berria)

### Aurrelariak 
* Jesus Mari Arambarri
* Jose Maria Arakistain
* Rafael Mendiluce
* José Antonio Urtiaga
* Fernando Ansola (iritsi berria)

Taldea utzi zuten JM Artola, Iguaran eta Santamariak.

## Liga 
Zortzigarren postuan amaitu zuten Ligan, 34 punturekin. 34	partida jokatuta, 14 irabazi, 6 berdindu eta beste 14 galdu zituzten. Alde 38 gol sartu zituzten eta aurka 36 jaso.

### Sailkapena 
1. Real Madril: 47.

2. Valencia Club de Fútbol: 45.

3. FC Barcelona: 43.

4. Atletico Madril: 39.

5. UD Las Palmas: 38.

6. Granada Club de Fútbol: 36.

7. Malaga CF: 35.

8. **Erreala**: 34.

9. Athletic: 34.

10. Celta de Vigo: 33.

11. Sporting de Gijon: 32.

12. RCD Espanyol: 32.

13. Real Betis Balompié: 30.

14. Deportivo La Coruña: 30.

15. Burgos Club de Fútbol:29.

16. Sevilla Fútbol Club: 27.

17. Cordoba CF: 25.

18. CD Sabadell: 23.

### Emaitzak 
## Kopa 
### Zortzirenak 
* 1972/06/03: Sporting de Gijon 0 - **Erreala** 0.
* 1972/06/10: **Erreala** 3 - Sporting de Gijon 1.

### Laurdenak 
* 1972/06/17: **Erreala** 1 - Athletic 1.
* 1972/06/24: Athletic 2 - **Erreala** 0.

## Ikus, gainera 
* Espainiako futbol ligako lehen mailako 1971/1972ko denboraldia

## Bibliografia 
* *"Txuri urdin. Historia de la Real Sociedad"*. La Gran Enciclopedia Vasca, 1980.
Real Sociedad 1976-1977

**1976-1977 denboraldian** Real Sociedad

## Aurredenboraldia 
## Jokalariak 
### Atezazainak 
### Atzelariak 
### Erdilariak 
### Aurrelariak 
## Liga 
### Sailkapena 
### Emaitzak 
## Kopa 
### Hamaseienak 
### Zortzirenak 
## Ikus, gainera 
* Espainiako futbol ligako lehen mailako 1976/1977ko denboraldia

## Bibliografia 
* *"Txuri urdin. Historia de la Real Sociedad"*. La Gran Enciclopedia Vasca, 1980.
Matt Giteau

**Matthew James Giteau** (Sydney, 1982ko irailaren 29a) australiar errugbi jokalari ohia da, zabaltzaile eta erdiko postuetan aritzen zena. 2011-2017 bitartean, Top 14ko Toulonen jokatu zuen, eta Japoniako Errugbi Ligako Suntory Sungoliathen 2017tik 2021era. 2002ko azaroaren 16an egin zuen debuta Australiako errugbi selekzioarekin, Twickenhamen, Ingalaterraren aurka. 103 partida jokatu zituen talde nazionalarekin eta, besteak beste, 2003ko eta 2015eko Munduko Kopetako finalista izan zen.

## Palmaresa 
### Brumbies 
* Super Rugby
** irabazlea: 2004

### RC Toulon 
* Top 14:
** irabazlea: 2014
** bigarrena: 2012, 2013, 2016
* Europako Errugbi Txapeldunen Kopa
** irabazlea: 2013, 2014, 2015
* European Challenge Cup
** bigarrena: 2012

### Suntory Sungoliath 
* Top League
** irabazlea: 2018
** bigarrena: 2019

### Australiako selekzioa 
* The Rugby Championship
** irabazlea: 2015
* Munduko Errugbi Kopa
** bigarrena: 2003, 2015
## Erreferentziak 
## Kanpo estekak
Akitania Berriko Eskualde Kontseilua

**Akitania Berriko Eskualde Kontseilua** Akitania Berria Frantziako eskualdeko biltzar eztabaidariari emandako izena da.

Egungo lehendakaria Alain Rousset sozialista da.

## Ikus, gainera 
* Akitania-Euskadi Euroeskualdea
* Akitania Berria

## Kanpo estekak 
* Webgune ofiziala
Valentina Monetta

**Valentina Monetta** (San Marino, San Marino, 1975eko martxoaren 1a) sanmarinoar abeslaria da. 2012ko, 2013ko, 2014ko eta 2017ko Eurovision Abesti Lehiaketetan San Marino ordezkatzeagatik ezaguna da. Gainera, 2014ko Eurovision Abesti Lehiaketan finalerako sailkatu zen.

## Diskografia 
### Estudioko diskoak 
* *Il mio gioco preferito* (2011)
* *La storia di Valentina Monetta* (2013)
* *Sensibilità (Sensibility)* (2014)

### EPak 
* *Sensibilità* (2014)

## Kanpo estekak
Anita Simoncini

**Anita Simoncini** (Montegiardino, San Marino, 1999ko apirilaren 14a) sanmarinoar abeslaria da. San Marino ordezkatu zuen 2014ko Junior Eurovision Abesti Lehiaketan The Peppermints musika taldeko kide gisa. Hurrengo urtean, 2015eko Eurovision Abesti Lehiaketan parte hartu zuen San Marinoko ordezkari ere.

## Diskografia 
### Singleak 
#### The Peppermints taldearekin 
* *Breaking My Heart* (2014)

#### Bakarka 
* *Chain of Lights* (2015)

## Kanpo estekak
Saida Gunba

**Saida Gunba** (Sukhumi, Georgiako SES, 1959ko abuztuaren 30a - Pitsunda, Abkhazia, 2018ko azaroaren 24a) sobietar xabalina-jaurtitzailea izan zen.

Sobietar Errepublika Sozialisten Batasunarekin lehiatu zen 1980ko Moskuko Olinpiar Jokoetan, eta zilarrezko domina irabazi zuen emakumezkoen xabalina jaurtiketa proban.

## Kanpo estekak
Si me quieres escribir

***Si me quieres escribir*** (), ***Ya sabes mi paradero*** eta ***El frente de Gandesa*** izenez ere ezaguna, Espainiako Gerra Zibileko abestirik ezagunenetako bat da, Ebroko guduan konposatua.

## Testuinguru historikoa 
Doinua *A la derecha va el tercio* abestian oinarritua zegoen, Rifeko Gerran sortua. Ebroko guduan, abestiaren letra alda zitekeen borroken kokapenaren eta bilduta ikusten ziren unitateen arabera. Gandesako setioa, pontoi eta zubien leherketa, eta Ebroko guduaren beste gertakari batzuk, bai abesti honetan bai ¡Ay, Carmela! abestian aipatzen dituzte.

## Hitzak 
## Erreferentziak 
## Kanpo estekak
Antonio Baraya

**Antonio Baraya Ricaurte** (San Juan de Girón, 1776ko urtarrilaren 31 &ndash; Santafé de Bogotá, 1816ko uztailaren 20a) kolonbiako militarra izan zen. Independentziaren gerra hasi zuen lehen Granadako militarra izan zen (1810). Federalisten alde egin zuen eta Antonio Nariño zentralistaren aurka matxinatu zen; azkenean garaitua izan zen eta fusilatua hil zen, Espainiako gobernuaren aginduz Granada Berriko birkonkistan.

## Bibliografia 
* RUÍZ MARTÍNEZ, Eduardo: Los hombres del 20 de julio. Santafé de Bogotá: 1996.
¡Ay, Carmela! (abestia)

***¡Ay, Carmela!***, ***El Ejército del Ebro*** eta ***Viva la XV Brigada*** izenez ere ezaguna, Espainiako Gerra Zibileko abestirik ezagunenetako bat da, Ebroko guduan konposatua.

## Testuinguru historikoa 
Doinua Iberiar Penintsulako Gerran sortutako abesti batean oinarrituta dago. Ebroko guduan, abestiaren letra alda zitekeen borroken kokapenaren eta bilduta ikusten ziren unitateen arabera. Falangistek eta erreketeek «Por el río Nervión» letrarekin abesten zuten.

1990ean Carlos Saurak horrela ere izendatu zuen bere filmetako bat.

## Hitzak 
## Erreferentziak 
## Kanpo estekak
Carlos Daniel Valcárcel

**Carlos Daniel Valcárcel Esparza** (* Rímac barrutia, Lima, 1911ko urtarrilaren 3a - † Chaclacayo, 2007ko ekainaren 4a). Peruko historialari, hezitzaile, ikertzaile eta idazle ezaguna. San Markoseko Unibertsitate Nazional Nagusiko irakasle emeritua eta irakaslea. 1989an Amauta Graduko Magisteritza Palmak jaso zituen Hezkuntza Ministerioaren eskutik.

## Bere idazlanak 
* *Rebeliones Indígenas* (1946).
* *La Rebelión de Túpac Amaru* (México, Edit. Fondo de Cultura Económica, 1947 y 1965; traducida al idioma japonés en 1965).
* *Historia de la educación Incaica* (Lima, Edit. San Marcos, 1961).
* *Túpac Amaru, San Martín y Bolívar* (Lima, Imprenta de la UNMSM, 1972).
* *Fuentes documentales para la historia de la Independencia de América en Archivos Europeos (Caracas, Italgráfica, 1974).*
* *Túpac Amaru. Precursor de la Independencia (Lima, Universidad Nacional Mayor de San Marcos, 1977).*
* *Introducción a una teoría de la historia* (Lima, Imprenta de la UNMSM, 1980).
* *Rebeliones Coloniales Sudamericanas (México, 1981).*
* *Garciilaso Inka* (Lima, 1990).
* *Garcilaso, el Inca Humanista (Imprenta de la UNMSM, 1995).*
* *Edición de Textos* para los cinco años de la Educación secundaria en Perú.

## Kanpo estekak
José Carlos Mariátegui

**José Carlos Mariátegui La Chira** ( Moquegua, 1894ko ekainaren 14a - Lima, 1930eko apirilaren 16a) Peruko idazle, kazetari, politikari eta filosofoa izan zen. Egile emankorra, bere heriotza goiztiarra izan arren, *El Amauta* (kitxuatik: hamawt'a, "Maisua", bere herrialdean ere izen horrekin ezaguna da), latinoamerikar errealitatearen aztertzailerik handienetakotzat hartzen da, bere pentsamenduaren sintesia, Peruko Errealitatearen Interpretazio 7 saiakerak direlarik, kontinentearen intelektualtasunerako erreferentzia den lana. 1928an, Peruko Alderdi Sozialistaren sortzailea izan zen (bere heriotzaren ondoren, Peruko Alderdi Komunista deituko zena), bere sortze aktaren arabera, marxismo-leninismoaren tresna axial bezala izango zuen indar politikoa. 1929an, Peruko Langileen Konfederazio Nagusiaren sortzailea izan zen.
FesTVal

**FesTVal** Espainiako Telebista Jaialdia da. Telebistari soilik eskaintzen zaion lehen jaialdia da, bere formatu guztietan: programak, lehiaketak, magazinak, telesailak, besteak beste. Gasteizen du egoitza, eta Murtzia, Albacete eta Burgos hirietan ere izan da udaberriko edizioan. 

Jaialdia publiko zabalarentzat pentsatua dago, ikusleak telebistaz zuzenean goza dezan eta protagonistak zuzenean ezagutu ditzan.

Denboraldiko telesail eta saio berriak estreinatzen dira, eta hedabideetako profesional nabarmenekin kultur topaketak egiten dira, baita zuzeneko emanaldiak ere. Programak eta profesionalak omentzen eta saritzen dira. Hori guztia, kate nagusi guztien parte-hartzearekin eta intereseko artistekin. EITB da ekitaldiaren anfitrioia.

## Kanpo estekak 
FesTValen webgune ofiziala
Elene Lete

**Elene Lete Para** (Zumarraga, 2002ko maiatzaren 7a) gipuzkoar futbolaria da, atezain postuan jokatzen duena. Real Sociedad futbol-taldean jokatzen du.

2024ko Udako Olinpiar Jokoetan parte hartuko du.

## Ibilbidea 
Zumarragarra izanik herriko futbol taldean hasi zen jokatzen. 2018an Errealak fitxatu zuen eta bigarren taldeko atezain titularra izan zen. 19 urtez azpiko Espainiako selekzioarekin ere jokatu zituen partidak. 2019an talde nagusiko ordezko atezaina bihurtu zen eta Erreginaren Kopa irabazi zuen.

### Klubak 
## Erreferentziak 
## Kanpo estekak
Cecilia Marcos

**Cecilia Marcos Nabal** (Donostia, 2001eko azaroaren 3a) gipuzkoar futbolaria da, aurrelari postuan jokatzen duena. Real Sociedad futbol-taldean jokatzen du.

## Ibilbidea 
11 urte baino ez zituela hasi zen Añorgako taldean jokatzen. Ezkerra da eta berehala ikusi zen etorkizun handiko neska zela, horregatik 2019an Errealak fitxatu zuen. Denboraldiaren amaieran talde nagusiarekin hainbat partida jokatu zituen eta hiru gol sartu zituen. 2020tik aurrera talde nagusiko jokalaria da.

### Klubak 
## Erreferentziak 
## Kanpo estekak 
* Elkarrizketa :Lesioaren ondoren, indartsuago nago fisikoki eta mentalki  Berria, 2022.08.05
Adriana Nanclares

**Adriana Nanclares Romero** (Miranda Ebro, 2002ko maiatzaren 9a) mirandar futbolaria da, atezain postuan jokatzen duena. Real Sociedad futbol-taldean jokatzen du.

## Ibilbidea 
Miranda Ebro Arabako mugatik gertu dagoenez Gasteizko Aurrera taldean hasi zen jokatzen Adriana. Berehala Oiartzunek fitxatu zuen eta 2019tik aurrera Errealeko futbolaria da. Bigarren taldean ari zela Espainiako 19 urtez azpiko selekzioaren deialdia jaso zuen hainbat partidatan jokatzeko.

### Klubak 
## Erreferentziak
Florencia de Saracho

**Florencia de Saracho** (Hermosillo, Sonora, Mexiko, 1981eko abenduaren 4a) mexikar aktorea da. Mexikoko hainbat telenobelatan aritu da aktore, horien artean *Rebelde*.

## Filmografia 
### Telenobelak 
### Telebista saioak 
## Kanpo estekak
Couto Mixto

thumb|250px|Santiago de Rubiás dos Mixtos eliza.
**Couto Mixto** (; ) Galizia eta Portugal artean (zehazki, Salas ibaiaren ibarrean) kokatutako mikroestatu independentea izan zen. Rubiás, As Maus eta Santiago herrixkek osatzen zuten, azken hori zelarik hiriburua. Orotara 26,9km²-ko azalera zuen eta, bere azken aurreko estatuburu Delfin Modesto Brandonen estimazioen arabera, ez zuen 1.000 biztanle baino gehiago 1862 eta 1864 artean.

Mugako lurralde txiki honek ez zuen loturarik ez Espainiako ez Portugalgo koroekin, eta estatu subiranoen moduko antolakuntza propioa izan zuen. Bere jatorria Zamorako itunean Portugalen independentzia ezarri zenean dago, Leongo erresumarekin zituen mugak ez zirela oso modu zehatzean ezarri.

Couto Mixtoko eskubideen eta pribilegioen artean zeuden espainiar edo portugaldar justiziarengandik ihesi zebiltzanei asiloa ematea, soldadu-ekarpenik ez egitea bi erreinuetako ezeini, zerga-salbuespena, merkataritza-askatasuna eta bere biztanleen askatasuna portugaldar edo espainiar nazionalitatea hautatzeko.

Egoera hau irregulartzat hartu zuten Espainiak nahiz Portugalek, eta aho batez adostu zuten ezin zuela luzaroan iraun, bereziki aproposa baitzen kontrabandorako eta gaizkileen bandak bertan kokatzeko. Lisboako Hitzarmena sinatzean (1864), Couto Mixtoaren lurraldeak espainiar subiranotasunekoak izatera igaro ziren. Horren trukean, Portugalen parte bilakatu ziren Aldeas Promiscuas zirelakoak (Soutelinho da Raia, Cambedo eta Lamadarcos). Despopulatutako bazka-larreen eremu txiki bat Montalegreko udalerrian (Portugal) integratu zen.

## Erreferentziak 
## Kanpo estekak
Lubna Agha

**Lubna Agha** (1949ko maiatzaren 2a - 2012ko maiatzaren 6a) Pakistango jatorriko estatubatuar artista izan zen, Brooklinen (Massachusetts) bizi zen.

## Biografia 
Bere arteak islamiar margolaritzako forma eta praktika moderno-abstraktuen eta tradizionalen arteko elkarrizketa sorrarazten du. Bere lanak eguneroko bizitzako zati ziren baina gaur egun historiaren zati diren irudi bisualekin egiten zuen lan, geografikoki hain urrun dauden tokietatik, hala nola Hegoaldeko Asiatik eta iparraldeko Afrikatik. Oihal eta egurraren gainean margotzen du batez ere, mosaiko, zizelkatze korapilatsu eta metalezko apaingarri-lanak gogora ekartzen dituzten margotutako pixel eta forma organiko kopuru infinitua aplikatuz.

Bere lanak Pakistango eta Estatu Batuetako museo eta arte galerietan erakutsi dira, baita Erresuma Batuan, Japonian, Jordanian eta Suitzan ere .

Lubnaren pinturak Erresuma Batuko Bradford Museum-en asiar bildumako bilduma iraunkorren parte dira; Artearen Kontseilu Nazionala, Pakistan eta Jordaniako Arte Ederren Galeria Nazionala.

Pakistaneko Arte Modernoko Fundazioak, Pakistanen, artista honi buruzko liburua argitaratu zuen, Marcella Nessom Sirhandik idatzitakoa, 2007an. *Lubna Agha: Erreferentzia-puntuak* izenburua du.

Lubna Agha behazun-xixkuko minbiziarekin konplikazioak jota hil zen bere Brooklingo etxean 2012ko maiatzaren 6an.

## Kanpo-estekak 
* Artistaren webgunea
* Islamic Arts aldizkaria, *In Memorium - Lubna Agha: Artist in White*
* Egunsentiaren zatiak: trazu desberdinak - Marcella Nesom Sirhandiren Lubna Agha-ren bidaia artistikoa jasotzen duen monografia.
* Herald aldizkaria: Asna Nooraniren Lubna Agha
* VASL artistaren kolektiboa: Lubna Agha
* International Visions Gallery: Lubna Agha
* BBC: Lubna Agha
* AEBetako Estatu Saila, *Artea enbaxadetan* : Lubna Agha
* News International: *Lubna Agharen heriotza galera artearentzat*
* Express Tribuna: Trantsizioak: *Lubna Agha artista hil da*
* Aldizkari interaktiboa: *Lubna Agha: Galera baten ondarea*
Juan José Baños

**Juan José Baños Loinaz** (Bilbo, 1955) bizkaitar kazetaria da. Bartzelonako Unibertsitate Autonomoan kazetaritza eta zuzenbidea ikasi zituen. *Deia* egunkariko zuzendari izan zen Baños, 1996tik 2005era; Itelazpi sozietate publikoaren zuzendari orokorra, 2013tik 2017ra; eta 2020ko otsailean Noticias Taldeko zuzendari nagusi izendatu zuten, *Deia*-ren gidaritza berriro hartzearekin batera. 2021eko martxoan Espainiako Kongresuak, halaber, RTVEko administrazio kontseilu berriko kide izendatu zuen.

## Erreferentziak
Belartza

[eskuinera|thumb|280px|[Estepa, belartza mota bat]]
**Belartza** edo **larre-belardia** landaredian gramineoak nagusi diren eremua da. Hala ere, ziperazeoak, junkazeoak, lekadunak eta beste landare belarkara batzuk ere agertzen ahal dira proportzio desberdinetan. Kontinente guztietan daude belartzak, Antartikan izan ezik, eta baita ekoeskualde gehienetan ere. Izan ere, 3.400 milioi hektarea estaltzen dute munduan, lehorralde osoaren laurdena, eta lurzoruko karbonoaren %&nbsp;30 gordetzen; hori dela eta, haien kudeaketa egokia funtsezkoa da berotze globalaren aurkako estrategian.

## Belartza naturalak 
* Tundra belartsua, Alaskako iparraldeko zati handia, Islandia gehientsuena, edota Siberiako hainbat eskualde estaltzen dituena.
* Mendialdeko larreak, mundu osoko mendilerro garaietan azaltzen direnak, hala nola, Andeetan (puna), Kilimanjaron edota Tibeteko goi-lautadan.
* Estepak, Eurasiar estepa, Ordoki Handiak eta Panpa barne.
* Sabanak; esate baterako, Serengeti eta Masai Mara Afrikan, eta Llanos Hego Amerikan
* Hezegune belartsuak, urtaroen arabera edo urte osoan urperaturik dauden larredi eta sabanak: Everglades (Florida), Pantanala (Brasil, Paraguai, Bolivia), Esteros del Iberá (Argentina).

## Belartza antropogenikoak 
Europako paisaia ireki eta larre asko neolitikotik aurrera sortu ziren, gizakiaren esku hartzearen ondorioz. Hala ere, larreak eta sastrakadiak osatzen dituzten espezie gehienak lehendik ere bertan zeuden, jatorrizko habitat irekietan. Egun, herbiboro basati gehienak desagertuta daudenez, geratzen diren kontserbazio-balio altuko ia larre guztiak larratze-sistema estentsiboei loturik daude. Beraz, abeltzaintza tradizionala modu jasangarrian kudeatzea ezinbestekoa da mendi-larreak kontserbatzeko.
 
## Erreferentziak 
## Kanpo estekak
Antondegi Gaina

**Antondegi gaina** Donostiako Martutene auzoan dago. Gune natural zabala da, espezie ugaritako hegaztiak gordetzen direnak. Donostiako Udalak bertan surf parkea egin nahi du, olatu artifizialarekin. Talde ekologisten eta auzoko biztanle askoren iritziz proiektua aurrera eramanez gero, bertako izadi baloreak galduko ziren. Donibane Garazin antzeko proiektua atzera egin zuten, hiritarren eta surfarien presioaren ondorioz.

## Toponimoa 
Inguruaren izena bertan dagoen baserri baten izenetik dator, Antondegi baserri alegia.

## Hegaztien aberastasuna 
Antondegi biodibertsitate handiko espazioa da. Gutxienez 120 hegazti espezie ikus daitezke urtean zehar. Halaber, ugaztun ugari bizi da inguru honetan, azken buruan landa eremu handia baita. Ekologisten eta naturzaleen hitzez "biodibertsitatearen altxorra da inguru hau". "Horietako batzuk migrazioan, beste batzuk negua gure artean igarotzen dute edota ugaltzera datoz; miru beltzak, esaterako. Badira, ordea, egoiliarrak direnak eta urte osoan hemen ditugunak: belatz handia, hontz handia eta miru gorriak. Azken hauek galtzeko arriskuan daude, eta dozenaka pasean ikusten baditugu ere, gutxi batzuk gelditzen dira egonkor, eta are gutxiagok egiten dute habia. Ugaztunekin ere sor eta lor gelditu gara berdegune hartan biltzen direnekin: azeriak, azkonarrak, erbinudeak, lepazuriak, katajinetak, katagorriak, trikuak, muxarrak… eta basakatua!"

## Donostiako Udalaren proiektua 
Donostiako Udalaren plenoak 2021eko urtarrilaren 28an, Antondegin Surf egiteko olatu artifiziala eraikitzeko proietkua onartu zuen. Hiru indar politikok egin zuten proiektuaren alde: EAJk, PPk eta PSEk. Proiektu honek bertan eraikinak altxatzeko beste bat ordezkatu zuen. Proiektuak 6,2 hektareetakoa izango da (lurraldea 90 ditu) eta haren helburua “Surfaren aktibitatea bera hobetzen lagunduko du. Surflariek bertan entrenatu ahal izango dute eta ziur gaude honi esker gazte asko hasiko dela kirol honetan” Nekane Arzallus alkarteordearen hitzetan. Proiektuaren aurka Elkarrekin Podemos eta EH Bildu jarri ziren.

## Erreferentziak 
## Kanpo estekak 
* Inaxio Esnaolaren Antodegiren aldeko plataformarekin elkarrizketa, *Hirutxuloko Hitza*n, 2021/03/10ean.
* Antondegi ezagutzeko natur ibilbidea, Gertukoa esploratzeko ibilbideak, Hirutxuloko Hitza, 2021.
* Surflarien 15 arrazoi olatu artifizialen aurka.
Roberto Lakidain

**Roberto Lakidain Zabaltza** (Eibar, 1964) gipuzkoar kazetaria da. EHUn ikasi zuen kazetaritza Lakidainek, 1964), eta hiru hamarkadatan aritu da TVEn kazetari lanetan. CCOO sindikatuko ordezkaria izan da. Irrati-telebista publikoan eskuin muturreko diskurtsoei mugak jartzearen alde azaldu da berriki Lakidain. 2021eko martxoan Espainiako Senatuak, halaber, RTVEko administrazio kontseilu berriko kide izendatu zuen.

## Erreferentziak
Zamakona

**Zamakona Yards** Santurtzin eta Las Palmas Kanaria Handikoan egoitza dituen ontziola-taldea da.

## Historia 
1972. urtean Pedro Garaigordobilek NAPESCA erreparazio-tailerra sortu zuen Kanarietan. 1980an Zamakona ontziola taldearekin bat egin zuen.

Zamakonak Santurtzin (Bizkaia) du ontziola nagusia. 2006an, Pasaian (Gipuzkoa) Luzuriagak zuena erosi zuen. Eta Las Palmasen (Espainia) ere badu ontziola bat. 1.000 langile inguru ditu. 2020 azken urteetako urterik onenetariko bat izan zuten Euskal Herriko hiru ontziola nagusiek (Zamakonak, Muruetak eta Balenciagak): bederatzi kontratu sinatu zituzten.

## Erreferentziak 
## Kanpo estekak
Martin Eden (2019ko filma)

***Martin Eden*** 2019ko Pietro Marcello italiar zinema zuzendariaren film dramatikoa da, Jack Londonen izen bereko eleberrian oinarrituta.

## Sinopsia 
Martin Eden mutil gazte eta xume bat da, eta marinel moduan lan egiten du. Halako batean, goi mailako pertsona bati egingo dioten eraso baten lekuko izango da, eta eraso hori geldiarazi eta goi mailako pertsona horren alde egingo du, eta hari lagundu. Martinen jarrera horrekin harrituta eta esker onez, Arturo goi mailako pertsonaiak etxera gonbidatuko du Martin, eta pixkanaka bere bizimoduaren lekuko eta konplize egingo du, Martin ere bizimoduan sartuz.

## Aktoreak 
## Erreferentziak 
## Kanpo estekak
Gli anni più belli

***Gli anni più belli*** () 2020ko Gabriele Muccino italiar zinema zuzendariaren film dramatikoa da.

## Sinopsia 
Berrogei urte, eta lau lagun min. Berrogei urte horiek lagun horien bizitzaren lekuko, eta, nola ez, alderantziz. 1980. urtetik gaur egunera arte, denbora horretan Italian zein munduan gertatu diren aldaketa ugariak jasotzen ditu.

## Aktoreak 
## Erreferentziak 
## Kanpo estekak
Concrete Cowboy

***Concrete Cowboy*** 2020ko Ricky Staub zinema zuzendariaren film dramatikoa da, Greg Neriren *Ghetto Cowboy* 2011ko eleberrian oinarrituta.

## Sinopsia 
Cole arazo ugari dituen nerabe bat da, eta ez du aita ikusi duela asko. Pixkanaka, cowboy delakoen munduan murgilduz joango da.

## Aktoreak 
* Idris Elba: Harp
* Caleb McLaughlin: Cole
* Jharrel Jerome
* Lorraine Toussaint
* Cliff "Method Man" Smith
* Byron Bowers

## Erreferentziak 
## Kanpo estekak
The Painter and the Thief

***The Painter and the Thief*** 2020ko Benjamin Ree zinema zuzendariaren film dokumentala da.

## Sinopsia 
Barbora Kysilkova margolari txekiarraren bi koadro Osloko arte galeria batetik lapurtu dituzte, eta berehala identifikatu dituzte bi egileak. Zer gertatu den jakiteko asmoz, lapurretako bati hurbilduko zaio Barbora, entzule gisa.

## Erreferentziak 
## Kanpo estekak
Arnold Bennett

**Enoch Arnold Bennett** (Hanley, Staffordshire, gaur egun Stoke-on-Trent, 1867ko maiatzaren 27a - Londres, 1931ko martxoaren 27a) ingeles idazlea izan zen. 34 eleberri, 7 ipuin liburu eta 13 antzezlan idatzi zituen. Informazio ministroa izan zen Lehen Mundu Gerran eta zinemarako idatzi zuen 1920ko hamarkadan.

Abokatuen bulegoetan lan egin zuen, eta gero aldizkarien editore gisa, 1900etik aurrera literaturan jardun arte. Frantzian bizi izan zen hamar urtez, 1902tik 1912ra. Jende arruntarentzako literatura eskuragarria egin zuen eta bere liburu asko saldu ziren.

## Lan hautatuak 
### Eleberriak 
* *A Man from the North*, 1898
* *The Grand Babylon Hotel*, 1902
* *Anna of the Five Towns*, 1902
* *The Gates of Wrath*, 1903
* *Leonora*, 1903
* *A Great Man*, 1904
* *Teresa of Watling Street*, 1904
* *Sacred and Profane Love*, 1905
* *Whom God Hath Joined*, 1906
* *Hugo*, 1906
* *The Ghost : a Modern Fantasy*, 1907
* *Buried Alive*, 1908
* ''The Old Wives' Tale*, 1908
* *The Card*, 1910
* *Clayhanger*, 1910
* *Helen with a High Hand*, 1910
* *Hilda Lessways*, 1911
* *The Regent*, 1913.
* *The Price of Love*, 1914
* *These Twain*, 1916
* *The Pretty Lady*, 1918
* *The Roll-Call*, 1918
* *Mr Prohack*, 1922
* *Riceyman Steps*, 1923
* *Elsie and the Child*, 1924
* *The Clayhanger Family*, 1925 (Trilogia: *Clayhanger*, *Hilda Lessways*, eta *These Twain*)
* *Lord Raingo*, 1926
* *The Strange Vanguard*, 1928
* *Imperial Palace*, 1930
* *Venus Rising from the Sea*, 1931

### Ipuin bildumak 
* *Tales of the Five Towns*, 1905
* *The Grim Smile of the Five Towns*, 1907
* *The Matador of the Five Towns*, 1912
* *Paris Nights and other impressions of places and people*, 1913
* *The Woman who Stole Everything and Other Stories*, 1927

### Antzezlanak 
* *Milestones*, Edward Knoblockekin
* *The Great Adventure : a Play of Fancy in Four Acts*

### Saiakerak 
* *Journalism For Women*, 1898
* *Fame and Fiction*, 1901
* *How to Become an Author*, 1903
* *The Reasonable Life*, 1907
* *Literary Taste: How to Form It*, 1909
* *How to Live on 24 Hours a Day*, 1910
* *Mental Efficiency*, 1911
* *Those United States*, 1912
* *The Author’s Craft*, 1914
* *Self and Self-Management*, 1918
* *The Human Machine*, 1925
* *How to Live*, 1925 (Saiakerak bilduma: *How to Live on 24 Hours a Day*, *The Human Machine*, *Mental Efficiency*, eta *Self and Self-Management*)
* *The Savour of Life*, 1928

### Gidoia 
* *Piccadilly*, 1929

### Opera 
* *Don Juan de Mañera''

## Kanpo estekak
Libertad (telesaila)

***Libertad*** 2021eko espainiar telesaila da, Enrique Urbizu bilbotarrak Movistar+entzat egina.

Bost ataleko telesaila edo bi orduz gaindiko filma, bi eratara uler eta senti liteke *Libertad*. Lan sailkaezin horrek telebistako zein zinemako joerak uztartu ditu, eta bi diziplinen arteko muga inoiz baino lausoagoa bilakatu du. *Libertad* historia ariketa bat ere bada, XIX. mendeko Espainian girotuta, eta bidelapurrak, gobernari ustelak eta erreinuen arteko gerrak dira drama honetako protagonistak. Baita Frantziako Iraultza ere. Fikziozkoa da kontakizuna, baina errealitatearen iturritik edan du ezinbestean.

## Aktoreak 
* Bebe Rebolledo: La Llanera
* Isak Ferriz: Aceituno
* Xavier Deive: Lagartijo
* Jorge Suquet: John
* Sofía Oria: Reina
* Jason Fernández: Juan
* Pedro Casablanc: Don Anastasio
* Luis Callejo: Gobernadorea

## Erreferentziak 
## Kanpo estekak
Fòrumgo geltokia

Hauek dira **Fòrumgo geltokiak**:

* **Fòrum:** Euskal Herriko Tram'Bus sareko geltoki bat, Baionan
* **Fòrum:** Katalan Herrietako TRAM sareko geltoki bat, Bartzelonan
La templanza

***La templanza*** 2021eko espainiar telesaila da, Boomerang TVek Amazon Prime Videorentzat egina. María Dueñas idazlearen izen bereko nobela egokitu du Amazonek hamar ataleko telesail batean.

## Sinopsia 
XIX. mendean girotuta, sortzaileek abenturazko bidaia baterako gonbita egin diote ikusleei: Espainiaren iragan koloniala, Londresko luxuzko saloiak eta Jerezko bodega historikoak bisitatuko dituzte protagonisten eskutik.

## Aktoreak 
* Leonor Watling - Soledad Montalvo
* Rafael Novoa - Mauro Larrea
* Nathaniel Parker - Edward Clayton
* Juana Acosta - Carola Gorostiza
* Emilio Gutiérrez Caba - Matías Montalvo

## Erreferentziak 
## Kanpo estekak